CELEX: C2006/086/84
Language: da
Date: 2006-04-08 00:00:00
Title: Sag T-63/06: Sag anlagt den  16. februar 2006  — Eyropaïki Dynamiki mod EMCDDA

8.4.2006   
            
            
               DA
            
            
               Den Europæiske Unions Tidende
            
            
               C 86/45
            
         Sag anlagt den 16. februar 2006 — Eyropaïki Dynamiki mod EMCDDA
   (Sag T-63/06)
   (2006/C 86/84)
   Processprog: engelsk
   Parter
   
      Sagsøger: Eyropaïki Dynamiki — Proigmena Systimata Tilepikoinonion Pliroforikis kai Tilematikis AE (Athen, Grækenland) (ved lawyer N. Korogiannakis)
   
      Sagsøgt: Det Europæiske Overvågningscenter for Narkotika og Narkotikamisbrug
   Sagsøgerens påstand
   
               —
            
            
               Det Europæiske Overvågningscenter for Narkotika og Narkotikamisbrugs beslutning om ikke at antage sagsøgerens bud og tildele kontrakten til den udvalgte kontrahent annulleres.
            
         
               —
            
            
               Det Europæiske Overvågningscenter for Narkotika og Narkotikamisbrug tilpligtes at betale sagens omkostninger samt erstatning hidrørende fra udbudsproceduren.
            
         Søgsmålsgrunde og væsentligste argumenter
   Sagsøgeren afgav et bud som svar på en åben udbudsrunde afholdt af sagsøgte angående tjenester i forbindelse med softwareprogrammering og rådgivning (EUT 2005/S 187-183846). Sagsøgeren anfægter beslutningen om at afvise dennes bud og tildele kontrakten til en anden tilbudsgiver.
   Til støtte for sit søgsmål gør sagsøgeren gældende, at vedtagelsen af den anfægtede beslutning udgør en tilsidesættelse af forbuddet mod forskelsbehandling og princippet om gennemsigtighed samt direktiv 92/50 (1) og finansforordningen (2). Ifølge sagsøgeren blev dennes bud afvist på grundlag af kriterier, der ikke var indeholdt i udbudsbekendtgørelsen. Sagsøgeren gør endvidere gældende, at Det Europæiske Overvågningscenter for Narkotika og Narkotikamisbrug forsømte at indhente opklarende oplysninger hos sagsøgeren, hvilket udgør en tilsidesættelse af princippet om god forvaltningsskik. Endelig gør sagsøgeren gældende, at den anfægtede beslutning indeholder åbenbare fejlskøn.
   
      (1)  Rådets direktiv 92/50/EØF af 18.6.1992 om samordning af fremgangsmåderne ved indgåelse af offentlige tjenesteydelsesaftaler (EFT L 209, s. 1).
   
      (2)  Rådets forordning (EF, Euratom) nr. 1605/2002 af 25.6.2002 om finansforordningen vedrørende De Europæiske Fællesskabers almindelige budget.